# Bakerloo Line

### Z Wikipédie

Bakerloo Line
Farba na mape | Hnedá
Rok otvorenia linky | 1906
Typ linky | Podzemná
Súpravy | Model 1972
Počet staníc | 25
Dĺžka (v km) | 23,5 km
Depá | Stonebridge Park London Road
Počet cestujúcich | 95,947,000 (per annum)

Linky Transport for London
Linky Londýnskeho metra
| Bakerloo
| Central
| Circle
| District
| East London
| Hammersmith & City
| Jubilee
| Metropolitan
| Northern
| Piccadilly
| Victoria
| Waterloo & City
Ostatné linky
| DLR
| Tramlink
| Overground (November 2007)

Bakerloo Line

Bakerloo Line je jedna z liniek Londýnskeho metra a na mapách je vyznačená hnedou farbou. Prechádza mestom v smere juhozápad – severozápad, v tuneloch hĺbených aj razených.

## [úprava] História

S pôvodným názvom Baker Street & Waterloo Railway linku postavila spoločnosť Underground Electric Railways Company of London Limited a prví cestujúci sa zviezli 10. marec 1906. Financoval ju banský prevádzkovateľ a zakladateľ spoločnosti Whitaker Wright, ktorý zanedbával pravidlá finančnej správy a nakoniec spáchal sebevraždu v Royal Courts of Justice po usvedčení v roku 1904. Dnešný názov „Bakerloo“ vznikol skrátením pôvodného návzu Baker Street & Waterloo Railway.

V roku 1913 bola Bakerloo Line predĺžená z pôvodnej konečnej stanice na Baker Street ďalej na západ cez Marylebone, a novovybudovanú stanicu Edgware Road až do stanice Paddington.

O niečo neskôr v roku 1915 bola linka opäť predĺžená z Paddingtonu až do Queen's Parku, kde bol umožnený prestup na London and North Western Railway (dnes West Coast Main Line) a do roku 1917 linku ďalej predĺžili pozdĺž už existujúcej prímestskej trate London and North Western Railway až do Watford Junction.V 60. rokoch sa intervaly do Watfordu postupne predlžovali a v roku 1982 sa novou konečnou stala opäť stanica Stonebridge Park.

Obsluha úseku Stonebridge Park - Harrow & Wealdstone bola od roku 1984 postupne obnovovaná a v roku 1989 bola zavedená celodenná obsluha. Vlaky dnes ešte stále zdieľajú trať s prímestskou železnicou Silverlink z Eustonu do Harrow & Wealdstone.

V roku 1939 sa dobudoval úsek medzi Baker Street a Finchley Road, ktorý umožnil spojenie Bakerloo Line s už existujúcou vetvou do Stanmore na Metropolitan Line. Táto vetva zostala súčasťou Bakerloo Line až do roku 1979, keď ju prebrala novopostavená Jubilee Line.

V roku 1949 padol návrh na predĺženie linky na juh do Camberwellu, ale nikdy sa to nezrealizovalo. Neskôr padol návrh na predĺženie znova, ale už ako súčasť Mayor's South London Tube Plan (Plán metra v južnom Londýne). V ňom sa mala predĺžiť Victoria Line do Suttonu a Wimbledonu, Bakerloo Line do Lewishamu (s možnosťou pokračovania do Bexley) a Northern Line do Croydonu.

10. marca 2006 linka oslávila svoje sté výročie [1]. Pamätné tabule sa ocitli zavesené na stenách vo vstupných vestibuloch na každej stanici na linke. Taktiež okná vozňov zdobia nálepky pripomínajúce storočnicu linky. V období ďalších pár rokov severná časť linky možno znova zmení konečnú stanicu, pretože vo februári 2006 sa rozhodlo o tom, že vedenie prímestskej dopravy do Watfordu prevezme spoločnosť Transport for London.

Zaujímavosťou tejto trasy je, že v období rokov 1906 až 1917 tu premávali vlaky s obrátenou polaritou vodičov v napájacích koľajniciach (t.j. vonkajšia koľajnica mala náboj záporný a stredná kladný). Bolo to preto, lebo Bakerloo Line zdieľala zdroj napájania s District Railway a to bol problém. Riešenie spočívalo v obrátení polarity na Bakerloo Line, čiže záporná koľajnica by fungovala v oboch systémoch. Od roku 1917 sa stali obidva systémy izolované, pretože London and North Western Railway zahájilo premávku na novej linke medzi Eustonom a stanicou Watford Junction a Bakerloo Line by s ňou zdieľala trať severne od Queen's Parku. V dôsledku toho bol zahájený dnešný systém napájania.

## [úprava] Vozový Park

Depo London Road.
Nástupište stanice Edgware Road.
Nástupište stanice Paddigton.
Eskalátory na stanici Paddington.
Nástupište stanice Oxford Circus.
Nástupište stanice Waterloo.
Nástupište stanice Baker Street. Na kachličkách je vyobrazená silueta známeho románového detektíva Sherlocka Holmesa.

Po otvorení na Bakerloo Line premávali súpravy z roku 1906, známe tiež aj ako Gate Stock trains. Boli zkonštruované v Trafford Parku, v Manchestri. Po predĺžení linky do Queen's Parku v roku 1914 bolo dodaných ďalších 12 vozňov – 10 vyrobili v Brush of Loughborough a zvyšné 2 v Leeds Forge Company.

Po následnom predĺžení Bakerloo Line na sever od Queen's Parku spoločnosť Metropolitan Carriage, Waggon and Finance Company of Birmingham skonštruovala ďalších 72 vozňov. Tieto súpravy známe aj ako Watford Joint Stock boli rozdelené medzi London Underground a London and North Western Railway (LNWR). Spočiatku boli všetky natreté vo farbách LNWR. Dvere súprav neboli vybavené tlakovými zariadeniami na otváranie a zatvárenie a ukázali sa ako pomalé a nespoľahlivé, takže v roku 1930 boli nahradené inými súpravami (aj keď niektoré boli ponechané u LNWR). Na pôvodných súpravách typu „Watford“ bol v 30. rokoch domaľovaný výrazný modrý pruh na úrovni okien.

V roku 1932 boli na linku presunuté ďalšie súpravy, ktoré v roku 1919 vyrobila Nottinghamská spoločnosť Cammell Laird pre Piccadilly Line. Tieto súpravy boli na Bakerloo Line prvé, ktorým sa dvere otvárali a zatvárali vzduchovým tlakovým zariadením. Tieto súpravy boli neskôr, postupne vymenené za súpravy z roku súpravy z roku 1938 a 1949.

Pred otvorením Jubilee Line v roku 1979 tvorili vozový park na Bakerloo Line dva typy súprav, súpravy z roku 1938 a 1972. Súpravy z roku 1972 však zamýšľali dať na Jubilee Line a preto od jej otvorenia (1979) na Bakerloo Line premávali len súpravy z roku 1938. Od roku 1983 sa vozový park začal znova obmieňať za súpravy z roku 1959, ale takéto opatrenie bolo len dočasné, pokiaľ sa neuvoľnili súpravy z roku 1972 z Jubilee Line. Posledná súprava z roku 1938 bola vyradená 20. novembra 1985. Od roku 1986 súpravy z roku 1959 premávali na Northern Line.

### [úprava] Vozový park dnes

Na Bakerloo Line dnes premávajú výhradne súpravy z roku 1972, ktoré sú deponované v depách Stonebridge Park a London Road. Všetky sú natreté vo farbách Londýnskeho metra, teda v červenej, modrej a bielej.

Interiér vozňov bol donedávna dôkladne umývaný a sedadlá boli vymenené za príťažlivejšiu modrú. Umiestnenie sedadiel je pozdĺžne aj priečne, ale niektoré vozne majú sedadlá usporiadané len pozdĺžne.

## [úprava] Trasa

Poznámka: Za názvom stanice sa nachádza jej prípadný pôvodný názov alebo názvy, dátum jej otvorenia, prípadne aj dátum jej uzavretia alebo znovuotvorenia.

### [úprava] Povrchový úsek

Úsek medzi stanicami Harrow & Wealdstone and Queen's Park vlastnia Národné železnice a premávajú tu prímestské vlaky Silverlink. Na tomto úseku platí cestovné ako Národných železníc, tak aj Londýnskeho metra. Stanice tohto úseku sú tu unikátne v tom, že sú označené znakom Silverlink, kde sa ako malý krúžok nachádza aj znak Londýnskeho metra. Avšak očakáva sa, že tieto stanice budú plne označené spoločnosťou TfL, keď v roku 2007 Silverlink nahradí železničný okruh London Overground.

- Terminus: Harrow & Wealdstone (16. apríl 1917 – 24. september 1982, znovuotvorenie 4. júna 1984) (prestup na Watford DC Line (Silverlink) a Southern Trains)
- Kenton (16. apríl 1917 – 24. september 1982, znovuotvorenie 4. júna 1984) (prestup na Watford DC Line (Silverlink))
- South Kenton (3. september 1933 – 24. september 1982, znovuotvorenie 4. júna 1984) (prestup na Watford DC Line (Silverlink))
- North Wembley (16. apríl 1917 – 24. september 1982, znovuotvorenie 4. júna 1984) (prestup na Watford DC Line (Silverlink))
- Wembley Central (Wembley Central for Sudbury) (16. apríl 1917 – 24. september 1982, znovuotvorenie 4. júna 1984) (prestup na Watford DC Line a West London Line (Silverlink))
- Stonebridge Park (1. august 1917) (prestup na Watford DC Line (Silverlink))
- Harlesden (16. apríl 1917) (prestup na Watford DC Line (Silverlink))
- Willesden Junction (10. máj 1915) (prestup na Watford DC Line, North London Line a West London Line (Silverlink))
- Kensal Green (1. október 1916) (prestup na Watford DC Line (Silverlink))
- Queen's Park (11. február 1915) (prestup na Watford DC Line (Silverlink))

### [úprava] Hĺbený úsek

- Kilburn Park (31. január 1915)
- Maida Vale (6. jún 1915)
- Warwick Avenue (31. január 1915)
- Paddington (1. december 1913) (prestup na Circle, District a Hammersmith & City Line a na Great Western Main Line)
- Edgware Road (15. jún 1907)
- Marylebone (Great Central) (27. marec 1907)
- Baker Street (10. marec 1906) (prestup na Metropolitan, Hammersmith & City, Jubilee a Circle Line)
- Regent's Park (10. marec 1906) - momentálne uzavretá pre rekonštrukciu, plánované otvorenie: júl 2007
- Oxford Circus (10. marec 1906) (prestup na Central a Victoria Line)
- Piccadilly Circus (10. marec 1906) (prestup na Piccadilly Line)
- Charing Cross (10. marec 1906) (prestup na Northern Line (vetva Charing Cross))
- Embankment (10. marec 1906) (prestup na Northern (vetva Charing Cross), Circle a District line)
- Waterloo (10. marec 1906) (prestup na Northern (vetva Charing Cross), Jubilee a Waterloo & City Line)
- Lambeth North (Westminster Bridge Road) (10. marec 1906)
- Terminus: Elephant & Castle (5. august 1906) (prestup na Northern Line (vetva Bank) a Southern Trains)

### [úprava] Úsek za stanicou Harrow & Wealdstone

Medzi rokmi 1917 a 1982 trasa Bakerloo Line premávala aj ďalej na sever od stanice Harrow & Wealdstone pozdĺž London and North Western Railway (neskôr British Rail) až na konečnú Watford Junction. Aj keď je dnes tento úsek obsluhovaný prímestskou železnicou Silverlink, metro tu už nejazdí. Zrušené bolo z dôvodu kopírovania hlavnej trasy British Rail, kde vlaky premávali oveľa častejšie ako súpravy Bakerloo Line (tie v tomto úseku premávali len v rannej a popoludňajšej špičke). Vtedy bolo navrhnuté, aby kompletnú obsluhu prevzala už spomínaná British Rail.

- Watford Junction (16. apríl 1917 – 24. september 1982)
- Watford High Street (16. apríl 1917 – 24. september 1982)
- Bushey (Bushey & Oxhey) (16. apríl 1917 – 24. september 1982)
- Carpenders Park (5. apríl 1919 – 16. november 1952 – premiestnenie a otvorenie na novej trati 17. novembra 1952 – 24. september 1982)
- Hatch End (Pinner & Hatch End, Hatch End for Pinner) (16. apríl 1917 – 24. september 1982)
- Headstone Lane (16. apríl 1917 – 24. september 1982)

### [úprava] Vetva do Stanmore

Vetvu do Stanmore prebrala 1. mája 1979 Jubilee Line. K hlavnej trati trasy Bakerloo Line sa pripájala v stanici Baker Street.

- Stanmore
- Canons Park
- Queensbury
- Kingsbury
- Wembley Park (prestup na Metropolitan Line)
- Neasden
- Dollis Hill
- Willesden Green
- Kilburn
- West Hampstead
- Finchley Road (prestup na Metropolitan Line)
- Swiss Cottage
- St. John's Wood

Pozri: Jubilee Line

## [úprava] Externé odkazy

- Bakerloo Line – Oficiálna stránka (po anglicky)
- Clive's line guides
- Possible Bakerloo line re-extension mentioned – Predĺženie Bakerloo Line (po anglicky)
- TfL information on Bakerloo Line re-extension to Watford – informácie o predĺžení Bakerloo Line do Watfordu – formát .pdf (po anglicky)
- A reproduction of the Bakerloo Line

Zdroj: "http://sk.wikipedia.org../../../b/a/k/Bakerloo_Line_9932.html"

Kategória: Londýnske metro

##### Views

- Článok
- Diskusia
- Aktuálna verzia

##### Hľadaj

##### Iné jazyky

- Deutsch
- English
- Español
- Français
- Italiano
- 日本語
- Nederlands
- Norsk (bokmål)